Diari Oficial de la Generalitat Valenciana


Sumari del DOGV 4, del 01-11-1978 (1978/801167)

DECRET que estableix l'estructura orgànica de la Conselleria d'Agricultura.
---------------------------------------------------------------------------

### Dades del document

Número de DOGV
:   4

Data del DOGV
:   01-11-1978

Secció del DOGV
:   SENSE SECCIÓ ESPECÍFICA

Número del document
:   1978/801167


Data del document
:   26-06-1978

Organisme emissor


Tipus de document
:   Decret

Anàlisi jurídica

Decret que estableix l'estructura orgànica de la Conselleria d'Agricultura.  
Constituït el Consell del País Valencià i establertes les Conselleries per el seu funcionament durant el règim pre- autonòmic, d'acord amb les disposicions de l'article 20é del Reglament Provisional del Consell, s'estructura orgànicament la Conselleria d'Agricultura mitjançant el present Decret.  
La situació pre-autonòmica del País Valencià no obsta perquè encara que siga de manera provisional, s'estructuren els Departaments o Conselleries de la manera més clara i definitiva possible a fi que, quan siga assoluda la plena autonomia, hi haja una organització i una experiència que, encara que es perfeccione, matise o amplie, servesca de camí i gula per escometre en profunditat la solució dels problemes del País Valencià.  
D'altra banda, les necessàries i contínues relacions de les Conselleries amb llurs homòlegs a nivell d'Estat, en aquest Període pre- autonòmic, í les que sempre existiran quan s'assolirà la plena autonomia, aconsellen, des d'aquest mateix moment, que s'estructuren de la manera més similar possible a l'organització que, per a cada Ministeri, té establerta l'Administració Central.  
Es per això que, prèvia deliberació del Consell en la reunió del dia 26 de juny de 1978, en ús de les atribucions que confereix l'apartat a) de l'article 8é del Reial Decret Llei 10/1978 de 17 de març i l'article 20é del Reglament de Règim Interior, a proposta del Conseller d'Agricultura,  
DISPOSE:  
Article primer.- La Conselleria d'Agricultura, sota la superior direcció del titular del Departament, s'estructura en els següents òrgans:  
- El Director General  
- Secretaria General Tècnica  
- Secció de la Producció Vegetal  
- Secció de la Producció Animal í d'Indústries Agràries  
- Secció del Medi Rural i Comercialització  
- Consell Agrari del País Valencià  
- Comissió Tècnica Assessora  
Article segon.- El Conseller, a més de la superior direcció de la Conselleria, presideix i te sota la seua directa dependència, el Consell Agrari del País Valencià i la Comissió Tècnica Assessora.  
Article tercer.- El Director General és Cap de la Conselleria, després del Conseller, coordinant-se l'activitat dels diversos serveis, substitueix el Conseller en cas d'absència o malaltia i s'encarrega de les relacions amb els ens de l'Administració Central i Local del País Valencià.  
Article quart.- El Secretari General Tècnic es coordinador de les tres- Seccions que es creen, elaborant les directrius i prioritats del Pla d'Actuació de la Conselleria.  
Ostenta, igualment, el comandament del personal de la Conselleria i recopila la informació, legislació, estudis i estadístiques, recollint i elaborant la que fa referència al País Valencià per a la millor orientació i aprofitament de la Producció Agrària, depenent directament d'ell el Servei de Publicacions.  
Article cinqué.- La Secció de Producció Vegetal tindrà com a missió el desenvolupament de les actuacions tècniques dirigides a l'orientació, foment, millora i protecció dels aprofitaments de la Producció Agrària i Forestal.  
Es relacionarà amb els serveis centrals i provincials de la Subdirecció General dels Mitjans de la Producció Vegetal, Institut Nacional de Llavors i Plantes de Planter, Subdirecció General de Producció Vegetal, Servei de Defensa contra Plagues i Inspecció Fitopatològica M.N.K.S.M., W.C.M.A.Z., N.W.U.M.R. i J.C.N.H.D.  
Article sisé.- La Secció de Producció Animal i Indústries Agràries tindrà com a missió el desenvolupament de les accions tècniques dirigides a l'orientació foment, millora i protecció dels aprofitaments i de les produccions ramaderes; així com l'ordenació, foment i tècnica de les indústries agràries.  
Es relacionarà amb els serveis provincials i centrals de la Subdirecció General de Mitjans de Producció Animal, Subdirecció General de Sanitat Animal, Subdirecció General d'Indústries Agràries, E.S.P.U.W., X.U.O.G.Y. F.E.G.P.E., U.C.V.F.C., Serveis Pecuaris de les Diputacions i Institut de Promoció Industrial de les Cambres de Comerç del País Valencià.  
Article seté.- La Secció del Medi Rural i Comercialització Agrària tindrà al seu càrrec la direcció, gestió, i execució de les accions encaminades al fet que els agricultors del Pafs Valencià, llurs Associacions i llurs famílies intervenguen eficaçment en el desenvolupament sòcio- econòmic de les Comarques a que pertanyen i, especialment, orientant tècnicament, informant, fomentant i creant associacions de productors per a la millor i més rendible comercialització dels productes agraris.  
Se relacionarà amb els serveis provincials i centrals de la Direcció General de Capacitació i Extensió Agrària, Subdirecció General de Millora de la Qualitat i Defensa contra Fraus, Subdirecció General de Mercats en Origen de Productes Agraris, Servei de Defensa contra Fraus, Y.D.E.7. i les Societats Cooperatives del País Valencià.  
Article vuité.- El Consell Agrari del País Valencià, té per objecte l'estudi, informe i plantejament de la problemàtica general o sectorial del País Valencià en totes les seues facetes.  
Article nové.- La Comissió Tècnica Assessora té la comesa d'assessorar en aquest sentit la Conselleria.  
DISPOSICIO TRANSITORIA  
Fins que no es considere necessària la seua creació definitiva pel Conseller d'Agricultura, les Seccions que estableixen els articles cinquè, sisé i seté d'aquest Decret funcionaran a nivell de Gabinet Tècnic.  
DISPOSICIO FINAL  
S'autoritza al Conseller d'Agricultura per a dictar les Disposicions necessàries per al compliment del present Decret, que entrarà en vigor al dia següent de la seua publicació en el Butlletí Oficial del Consell del País Valencià.  
El que es publica per a general coneixement.  
València, a 26 de juny de 1978.  
El Conseller d'Agricultura   
ENRIC MONSONIS DOMINGO  
El President del Consell   
JOSEP LLUIS ALBIÑANA OLMOS